ਇਸਈ ਵੇਲਾਲਰ
ਇਸਈ ਵੇਲਾਲਰ ਭਾਰਤੀ ਰਾਜ ਤਾਮਿਲਨਾਡੂ ਵਿੱਚ ਪਾਇਆ ਜਾਣ ਵਾਲਾ ਇੱਕ ਭਾਈਚਾਰਾ ਹੈ। ਉਹ ਰਵਾਇਤੀ ਤੌਰ ਤੇ ਹਿੰਦੂ ਮੰਦਰਾਂ ਅਤੇ ਸਰਪ੍ਰਸਤਾਂ ਦੇ ਦਰਬਾਰਾਂ ਵਿੱਚ ਸ਼ਾਸਤਰੀ ਨਾਚ ਅਤੇ ਸੰਗੀਤ ਦੇ ਕਲਾਕਾਰਾਂ ਵਜੋਂ ਸ਼ਾਮਲ ਹੁੰਦੇ ਹਨ। ਸ਼ਬਦ "ਇਸਈ ਵੇਲਾਲਰ" ਹਾਲ ਹੀ 'ਚ ਜਾਣੀ ਗਈ ਕਮਿਊਨਟੀ ਪਛਾਣ ਹੈ ਅਤੇ ਵੱਖ ਵੱਖ ਜਾਤਾਂ ਅਤੇ ਕਿੱਤਿਆਂ ਨਾਲ ਸਬੰਧਿਤ ਲੋਕ ਜਿਵੇਂ ਅਗਮੁਦਾਇਰ, ਮੈਲਕਰਾਰ, ਨਨਾਇਕਕਾਰਰ, ਨੱਟੂਵਾਨਰ, ਸੇਨਗੁਨਥਰ ਤੇ ਵੇਲਾਲਰ ਆਦਿ ਇਸੇ ਪਛਾਣ ਵਿੱਚ ਆਉਂਦੇ ਹਨ। ਇਸ ਕਮਿਉਨਟੀ ਦੀਆਂ ਔਰਤਾਂ ਦੇਵਦਾਸੀ (ਰਸਮੀ ਮੰਦਰ ਦੇ ਡਾਂਸਰ) ਵਜੋਂ ਕੰਮ ਕਰੜੀਆਂ ਸਨ, ਜਦੋਂ ਕਿ ਮਰਦ ਨਾਦਾਸਵਰਮ (ਵਿੰਡਪਾਈਪ ਯੰਤਰ) ਅਤੇ ਮੇਲਮ (ਡਰੱਮ) ਨਾਲ ਜੁੜੇ ਸੰਗੀਤਕਾਰ ਵਜੋਂ ਕਾਰਜ ਕਰਦੇ ਸਨ।